text: Lykkelig Horsens-træner: Det var en arbejdssejr
  16 august 2015 kl. 13.17
  AC Horsens hentede i dag sæsonen første sejr, mens Vejle tabte til oprykkerne fra Helsingør.
  
  AC Horsens fik endelig point på kontoen i sæsonens fjerde kamp, da FC Roskilde blev slået med 1-0. Det var Kjartan Finnbogason, der scorede på straffe, og sikrede en smal 1-0-sejr. Se træner Bo Henriksens reaktion nederst i artiklen.
  Vejle skulle forsøge at følge op på sidste uges sejr over netop Horsens. Men udekampen mod oprykkerne fra FC Helsingør blev en kamp, vejlenserne nok helst vil glemme.
  FC Helsingør bragte sig foran 1-0 efter 33 minutter. Her svarede Vejle dog hurtigt igen, da Martin Svensson sendte et frispark i nettet til 1-1, hvilket var stillingen ved pausen.
  Tættere på point kom vejle ikke. FC Helsingør scorede to mål efter pausen - og Vejle formåede aldrig at svare igen.
  Med resultaterne ligger Vejle nu nummer syv i rækken, mens AC Horsens med sejren er kravlet op på næstsidste-pladsen i 1.division.
  Horsens-træner Bo Henriksen var efterfølgende ualmindeligt glad - og kaldte sejren en fortjent arbejdssejr. Se hans umiddelbare reaktion efter kampen her. (Varighed: 0:22)
  